PIÈCES A L’APPUI. 
259 
/. 
€a Confession ï>e la belle fille. 
POÈME. 
— <i Bien celer, bien soyez venu , 
Chappellain du manoir d'Amours , 
Je suis celle au sens descongneu, 
Plaine de paine et de dolours, 
Qui vieng à vous querre secours 
Des maulx que j’ay fais en ma vie 
Contre les drois et les atours 
Du Dieu d’amours, dont suis marrye. 
» Je me confesse pour le mieulx 
De mes cinq sens entièrement, 
Premier du regard de mes yeulx 
Dont je n’ay mie sy doulcement 
Regardé, ne sy tendrement 
Que je deusse, bien l’aperchoy, 
Celui qui m’aimoit loyaulment, 
Dont dolente suis, par ma foy. 
» Et en après de mes oreilles, 
Desquelles n’ay voulu oyr 
Celui, dont ce n’est pas merveilles 
Si le convient de deuil moryr. 
Et si m’a voulu obéir 
Et servir jusques à la mort, 
Pour mon oir l’ay fait languir ; 
Je m’en repens du cuer très-fort. 
» De ma bouche me fault parler, 
Dont j’ay usé tant au rebours. 
Chansonnettes deusse chanter, 
Dire balades , lais d'amours ; 
Mais reffus se met en destours 
Pour donner tout empeschement ; 
A cil qui mercy quiert tousiours 
N’ay poinl donne d’alégement. 
!> Et de mes mains pareillement, 
Dont je n’ay mie chappeaulx fais 
N’atouchié amoureusement 
Celui qui pour moy a grant faiz 
Tant qu’il en est pâle et deffaiz ; 
S’en doubte le Dieu amoureux , 
Que, se n’amende les torsfaiz , 
Jamais ne soit vers moy piteux. 
» De mes pieds me confesse aussv, 
Dont je n’ay mye alé souvent 
Aux dances , pour véoir celuy 
Qui pour moy souffroit tel tourment. 
Je m’en repens entièrement ; 
J’en crie à Cupido mercy ; 
Le me pardonne doulcement, 
Et jamaiz ne feray ainsy. 
» Hélas ! des sept péchiés mortelz , 
Chier père, je m’en rens coupable ; 
D’orgueil onques ne euz cuer piteux, 
Mais plus haultain q’un connestable, 
Vers celuy. J’ay paour qu’en table 
N’en soye escripte sans mercy; 
Jamais n’aroye cuer estable, 
Se cuidoye qu’il feust ainsy. 
» Et certes du mal péchié d’ire 
Ne me vueil mie excuser ; 
Ung seul mot ne le laissoye dire, 
Que ne me voulsisse courcier, 
Dont faisoye son cuer blecier 
Et noyer en larmes de plours. 
Or, le me vueille pardonner 
Le hault et puissant Dieu d’amours. 
